ਮੈਨੂੰ ਉਹ ਲਾਲ ਦਵਾਈਆ ਹਰ ਰੋਜ਼ ਦਿੱਤੀਆਂ ਜਾਂਦੀਆਂ ਸਨ। ਦਵਾਈ ਮੈਨੂੰ ਮੁਆਫਕ ਨਹੀਂ ਸੀ।

ਇੱਕ ਨੇਪਾਲੀ ਕੁੜੀ ਜਿਸਨੂੰ 8 ਸਾਲ ਦੀ ਉਮਰ ਵਿੱਚ ਨੇਪਾਲ ਤੋਂ ਤਸਕਰੀ ਜ਼ਰੀਏ ਭਾਰਤ ਲਿਆਂਦਾ ਗਿਆ ਸੀ ਨੇ ਬੀਬੀਸੀ ਨੂੰ ਇਹ ਦੱਸਿਆ।

ਤਸਕਰੀ ਜ਼ਰੀਏ ਦੇਹ ਵਪਾਰ ਵਿੱਚ ਧੱਕੀਆਂ ਨੇਪਾਲੀ ਕੁੜੀਆਂ ਮੁਤਾਬਕ ਉਨ੍ਹਾਂ ਦੇ ਸਰੀਰੀਕ ਵਿਕਾਸ ਨੂੰ ਤੇਜ਼ ਕਰਨ ਵਾਲੇ ਹਾਰਮੋਨ ਦਿੱਤੇ ਗਏ ਸਨ ਤਾਂ ਕਿ ਉਹ ਜਲਦੀ ਧੰਦੇ ਵਿੱਚ ਲਾਈਆਂ ਜਾ ਸਕਣ।

"ਮੈਨੂੰ ਦਵਾਈ ਪਸੰਦ ਨਹੀਂ ਸੀ ਪਰ ਮਨ੍ਹਾਂ ਕਰਨ 'ਤੇ ਜਿਨ੍ਹਾਂ ਨਾਲ ਮੈਂ ਰਹਿੰਦੀ ਸੀ ਉਹ ਮੈਨੂੰ ਗਾਲਾਂ ਕੱਢਦੇ ਅਤੇ ਕੁੱਟਦੇ ਵੀ ਸਨ। ਉਹ ਮੈਨੂੰ ਕਹਿੰਦੇ ਕਿ ਦਵਾਈ ਮੇਰੀ ਜਲਦੀ ਵੱਡੀ ਹੋਣ ਵਿੱਚ ਮਦਦ ਕਰੇਗੀ ਅਤੇ ਫਿਰ ਮੈਂ ਘਰੇ ਜਾ ਸਕਾਂਗੀ।"

ਕੁੜੀ ਨੇਪਾਲ ਦੇ ਉੱਤਰੀ ਇਲਾਕੇ ਦੀ ਹੈ ਅਤੇ ਉਸਦੇ ਪਰਿਵਾਰ ਵਿੱਚ 8 ਬੱਚੇ ਸਨ। ਪਰਿਵਾਰ ਨੇ ਸਭ ਤੋਂ ਵੱਡੀ ਨੂੰ ਪਿੰਡ ਆਈ ਇੱਕ ਔਰਤ ਦੇ ਕਹਿਣ ਤੇ ਵਧੀਆ ਪੜ੍ਹਾਈ ਲਈ ਕਾਠਮੰਡੂ ਭੇਜਣ ਦਾ ਫੈਸਲਾ ਕੀਤਾ। ਉਸ ਔਰਤ ਨੇ ਮਾਪਿਆਂ ਨਾਲ ਵਾਅਦਾ ਕੀਤਾ ਕਿ ਉਹ ਕੁੜੀ ਦੀ ਪੜ੍ਹਾਈ ਵਿੱਚ ਮਦਦ ਕਰੇਗੀ।

ਇਨ੍ਹਾਂ ਕੁੜੀਆਂ ਨੂੰ ਘਰਾਂ ਵਿੱਚ ਕੰਮ ਕਰਨ ਲਈ ਭੇਜਿਆ ਜਾਂਦਾ ਹੈ। 

ਕੁੜੀ ਨੂੰ ਕੁਝ ਸਮਾਂ ਹੀ ਕਾਠਮੰਡੂ ਰੱਖਿਆ ਗਿਆ। ਉੱਥੋਂ ਉਸ ਨੂੰ ਭਾਰਤ ਵਿੱਚ ਇੱਕ ਨੇਪਾਲੀ ਪਰਿਵਾਰ ਕੋਲ ਰਹਿਣ ਲਈ ਭੇਜ ਦਿੱਤਾ ਗਿਆ। 

ਉੱਥੇ ਇਹ 8 ਸਾਲਾ ਬੱਚੀ ਤੋਂ 4 ਚਾਰ ਜੀਆਂ ਦੇ ਇੱਕ ਪਰਿਵਾਰ ਲਈ ਘਰੇਲੂ ਕੰਮ ਕਰਵਾਇਆ ਗਿਆ। ਦੋ ਸਾਲ ਉਸ ਪਰਿਵਾਰ ਨਾਲ ਰੱਖਣ ਮਗਰੋਂ ਉਸਨੂੰ ਕਿਸੇ ਹੋਰ ਸ਼ਹਿਰ ਭੇਜ ਦਿੱਤਾ ਗਿਆ।

"ਉੱਥੇ ਵੀ ਮੈਂ ਇੱਕ ਨੇਪਾਲੀ ਪਰਿਵਾਰ ਨਾਲ ਲਗਭਗ ਦੋ ਸਾਲ ਰਹੀ। ਇੱਥੇ ਹੀ ਮੈਨੂੰ ਉਹ ਪੀੜਾਦਾਇਕ ਦਵਾਈਆਂ ਲੈਣ ਲਈ ਮਜਬੂਰ ਕੀਤਾ ਗਿਆ। ਉਸ ਮਗਰੋਂ ਉਨ੍ਹਾਂ ਨੇ ਮੈਨੂੰ ਬੁਰੇ ਥਾਂ (ਕੋਠਾ) ਉੱਪਰ ਵੇਚ ਦਿੱਤਾ। ਮੈਂ ਉੱਥੇ ਸਭ ਤੋਂ ਛੋਟੀ ਕੁੜੀ ਸੀ।"

ਨੇਪਾਲ ਬਾਰੇ ਇਹ ਵੀ ਪੜ੍ਹੋ꞉

"ਜਦੋਂ ਮੈਂ ਰੋ ਕੇ ਮਾਲਕਾਂ ਨੂੰ ਉਨ੍ਹਾਂ ਲੋਕਾਂ ਕੋਲ ਨਾ ਭੇਜਣ ਦੀ ਗੁਹਾਰ ਲਾਉਂਦੀ ਤਾਂ ਉਹ ਮੈਨੂੰ ਮਾਰਦੇ ਅਤੇ ਕਹਿੰਦੇ ਕਿ ਉਨ੍ਹਾਂ ਨੂੰ ਪੈਸਾ ਚਾਹੀਦਾ ਹੈ ਜੋ ਉਨ੍ਹਾਂ ਨੇ ਮੈਨੂੰ ਖ਼ਰੀਦਣ ਉੱਪਰ ਖ਼ਰਚ ਕੀਤਾ ਹੈ। ਖ਼ੁਸ਼ਕਿਸਮਤੀ ਨਾਲ ਪੁਲਿਸ ਨੇ ਉਸ ਥਾਂ ਉੱਪਰ ਛਾਪਾ ਮਾਰਿਆ ਅਤੇ ਮੈਂ ਉਸ ਡਰਾਉਣੀ ਥਾਂ ਤੋਂ 6 ਮਹੀਨਿਆਂ ਬਾਅਦ ਬਚ ਨਿਕਲੀ।"

ਨੇਪਾਲ ਦੇ ਇੱਕ ਤਸਕਰੀ ਵਿਰੋਧੀ ਗੈਰ-ਸਰਕਾਰੀ ਸੰਗਠਨ 'ਮੈਤੀ ਨੇਪਾਲ' ਦੇ ਨਿਰਦੇਸ਼ਕ ਬਿਸ਼ਵੋਰਾਮ ਖਾਡਕੇ ਨੇ ਦੱਸਿਆ ਕਿ ਪੁਲਿਸ ਅਤੇ ਹੋਰ ਤਸਕਰੀ ਵਿਰੋਧੀ ਸੰਗਠਨਾਂ ਨੇ ਭਾਰਤ-ਨੇਪਾਲ ਸਰਹੱਦ ਉੱਪਰ ਆਪਣੀ ਚੌਕਸੀ ਵਧਾਈ ਹੈ। ਇਸ ਕਰਕੇ ਤਸਕਰਾਂ ਨੇ ਹੁਣ ਛੋਟੀਆਂ ਬੱਚੀਆਂ ਨੂੰ ਆਪਣਾ ਨਿਸ਼ਾਨਾ ਬਣਾਉਣਾ ਸ਼ੁਰੂ ਕਰ ਦਿੱਤਾ ਹੈ।

ਨੇਪਾਲ ਦੀ ਇੰਦੀਰਾ ਕੈਦੀਆਂ ਦੇ ਬੱਚਿਆਂ ਲਈ ਸੰਘਰਸ਼ ਕਰ ਰਹੀ ਹੈ।

"ਅਲੱੜ੍ਹ ਕੁੜੀਆਂ ਸੌਖੀਆਂ ਪਛਾਣੀਆਂ ਜਾਂਦੀਆਂ ਹਨ ਪਰ ਨਿੱਕੀਆਂ ਬੱਚੀਆਂ ਨਾਲ ਬਾਰਡਰ ਪਾਰ ਕਰਨਾ ਸੌਖਾ ਹੈ।
"ਮੈਨੂੰ ਉਹ ਲਾਲ ਦਵਾਈਆ ਹਰ ਰੋਜ਼ ਦਿੱਤੀਆਂ ਜਾਂਦੀਆਂ ਸਨ। ਦਵਾਈ ਮੈਨੂੰ ਮੁਆਫਕ ਨਹੀਂ ਸੀ ਅਤੇ ਜਦੋਂ ਵੀ ਮੈਂ ਲੈਂਦੀ ਹਰ ਵਾਰ ਉਲਟੀ ਕਰਦੀ।"